Capeblue Manor House | LekkeSlaap
Capeblue Manor House: Hooffoto's
Adres: 10 Thaxter Pad, , Kaapstad, 7945, Wes-Kaap
Capeblue Manor House is 'n 4-ster-gastehuis in Muizenberg, 'n voorstad van Kaapstad, Suid-Afrika.
Manor House is weggesteek in 'n stil doodloopstraat aan die voet van die indrukwekkende Steenberg. Dis in 1927 gebou en is onlangs tot sy oorspronklike elegansie gerestoureer. Die nuwe binnenshuise versiering van al 8 die dubbelkamers is stylvol gedoen, met luuksheid en gemak in gedagte en het elkeen hulle eie en suite-badkamer met 'n bad en stort. Al die kamers het koffie- en teemaakgeriewe, TV's, kluise, verhitte handdoekrelings, verwarmers, radiowekkers en haardroërs. Daar is 'n groot sitkamer met 'n biblioteekruimte waar jy TV kan kyk of een van die verskeidenheid boeke kan lees. Ontspan op die terras met 'n uitsig oor die berg met 'n koppie koffie of tee in jou hand. Gaste het ook toegang tot die swembad in die tuin, veilige parkering en WiFi.
Capeblue Manor House is net 20 minute van Kaapstad se middestad af en dus die ideale basis vanwaar die reisiger die Moederstad en die V&A Waterfront kan verken of met die kabelkar tot bo-op die majestueuse Tafelberg kan ry. Die wynland is net 'n klipgooi ver en gasheer en gasvrou Allen en Michelle is altyd byderhand met advies en aanbevelings vir die onderskeidende besoeker.
Muizenberg-strand is 1,8 km van die Manor af en bied die besoeker baie om te doen. Van die ervarings wat nie misgeloop moet word nie, is 'n dag op die skouspelagtige strand en 'n treinrit na Simonstad langs die asemrowende kus, onderbreek op Kalkbaai of Vishoek om deur die bekoorlike antiekwinkeltjies te dwaal.
Vir die sakereisiger bied Capeblue Manor House 'n vreedsame rusplek aan die einde van 'n besige dag waar hy of sy op die terras by die swembad of in die goed toegeruste gastesitkamer en biblioteekruimte kan ontspan.
4.4 uit 5van 4 resensies vir Capeblue Manor House
10 Thaxter Pad, , Kaapstad, 7945, Wes-Kaap
Gaste dink Capeblue Manor House het 'n baie goeie ligging
https://travelground.imgix.net/AAEAAQAAAAAAAAAAAAAAJDM5ZTRjMDczLTdmOTAtNDhmYS1iMmJkLWQ2N2U2M2YzNTdlMw?w=1440&h=960&fit=crop&auto=format Vanaf R1 920 per nag (vir 2 persone) 4 5 1 5 10 Thaxter Road Muizenberg 7945 Wes-Kaap 086 999 0018 14:00-23:00 10:00 -34.093876996178 18.463758230209